Tänään meillä on aiheena Jeesus kasvattaa uskonsuhteen.
On hyvin erikoista, että Jeesuksen raamatunopetus oli hyvin erilainen -
opetuslapsille. Se oli käytännön sanoja heidän elämäänsä.
Se oli monesti siitä luomakunnasta: linnut, kasvit ja puut.
Ja sitten se kylvösiemen myös.
Hyvin järkeenkäypiä, mutta silti sisällöltään täysin hengellisiä.
Olen ajatellut monta kertaa, kuinka voikaan olla, -
että kirjain voi kuolettaa ja Herran Pyhä Henki tehdä eläväksi.
Tuo opetuslasten uskonsuhteen syntyminen Jeesukseen -
oli sikäli erikoista, että Jeesus kutsui.
Tuo kutsu oli sellainen, että se johti myös tuloksiin.
"Teen teistä ihmisten kalastajia."
Oli hyvin erikoista, että juuri tuon pienen ryhmän vetäjä, -
Pietari, sai julistaa helluntain sanoman.
Tuon ihmeellisen sanoman, jossa Jumalan Henki -
Jeesuksen lupausten mukaan -
laskettiin voimana korkeudesta heidän ylleen.
Se synnytti erikoisen tapahtuman, -
jossa Jumalan Henki sai aikaan heille -
julistuksen pelastusta varten.
He kuulivat Jumalan tekoja kukin omalla kielellään.
Siellä oli kansainvälinen joukko. Oli myös monia opetuslapsia, -
jotka ylettyivät puhumaan niitä perusasioita, -
jotka ehkä osittain vanhoilliseen lain liittoon kuuluvien oli -
tarpeen kuulla ennen Jumalan pelastussanoman tuloa.
Sen nämä 3 000 henkeä tarvitsivat.
Siinä suuri osa kansasta ei oikein ymmärtänyt kielillä puhumista, -
sillä eihän toisten kieltä ymmärrä, jos se ei ole äidinkieltä.
He kuulivat paljon ei-ymmärrettävää kieltä ja sanoivat, -
että noiden kielten puhujat olivat juovuksissa.
Erikoinen on Jeesuksen ohjaus Pyhän Hengen yhteyteen -
Jumalan kanssa. Hän sanoo kohdassa Johannes 7 -
hyvin erikoisia asioita. Hän jopa huutaa väkijoukon edessä.
Näin Hän sanoo: "Jos joku janoaa, niin tulkoon minun tyköni -
ja juokoon. Joka uskoo minuun, hänen sisimmästään on, -
niinkuin Raamattu sanoo, juokseva elävän veden virrat."
Opetuslapset olivat koulutuksessaan saaneet ihmeellisen mahdollisuuden -
suhteeseen Jeesuksen kanssa.
Ennen helluntaita Jeesus jo heidät valtuutti parantamaan sairaita -
ja ajamaan ulos riivaajia.
Varmasti sen jälkeen oli vielä yksinkertaisempaa tai varmempaa, -
kun tuo helluntaipäivä koitti.
Jumalan voima laskettiin heidän päällensä korkeudesta.
Tällainen suuri ongelma ilmaantui yhdessä tilaisuudessa.
Oli sellainen ns. alfakurssi, jossa opetettiin Pyhästä Hengestä -
viikonvaihteessa kesäkodilla. Siellä usein seurakunnat kokoontuivat -
viikonvaihteita viettämään pitkin vuotta.
Tuossa koulutustilanteessa istui kahvipöydässä 5 henkilöä.
Tuossa tilanteessa myös oli vähän sellainen ilmapiiri, -
että yritäpäs jotakin vähän enemmän.
Eräs kahvinjuojista sanoi minun ohitseni kävellessään: -
"Kyllä täällä nyt paljon noista puhutaan, -
mutta tapahtuiskin jottain!"
Se oli niin kuin hän olisi heittänyt kintaan eteeni: -
"Tuossa on kinnas. Alapas toimia!"
Tulin sanoneeksi: "Ihanko meinaat, että tässä rukoilemme?"
Hän sanoi: "No, vaikka!"
Aikaisemmin Herra oli jotain opettanut näistä asioista.
Myöhemmin ehkä joskus toisissa osioissa enemmän siitä, -
mitä Herra on opettanut tästä rukouksesta, -
jotta rukoiltava tulisi täyttyneeksi Pyhällä Hengellä.
No, juuri näin tapahtui, että sanoin: "Vaikkapa. Kyllä se sopii."
Toiset laskivat kahvikuppejansa, - myös hän, ja kahvihetki pysähtyi.
Sanoin jotakin siinä, laskin käteni hänen päällensä -
ja aloin Jeesuksen Kristuksen nimessä rukoilla.
Hän alkoi heti puhua kielillä.
Myöhemmin - siksi tämän esimerkin otinkin -
kun oli lopetustilaisuus eli muutaman viikon päästä, -
koko ryhmä opettajineen ja joku perheenjäsenkin oli saanut tulla, -
niin siinä oli vähän isompi ryhmä aterioimassa päätösjuhlassa.
Tämä nainen sanoi minulle: "Kuule, minä sain silloin voiman."
Se ihmeellisesti näkyi hänestä.
Hän kuulutti siinä tilaisuudessa, -
ja se elämään sisältyvä voima oli täysin näkyvissä.
Ruumiillisesti, sielullisesti, henkisesti -
hän oli ikään kuin uudistunut persoona -
hyvin rohkaisevalla tavalla.
Usein, kun rukouksia ja kielillä puhumisia on tapahtunut, -
niin mitä puuttuu? Voima korkeudesta.
Moni kielillä puhuja, itse mukaan luettuna, koen hyvin paljon sitä, -
että se voima saa aikaan -
tuon elävän ja voimakkaamman suhteen jatkuvana Jeesuksen kanssa.
Siinä myös tapahtuu niin, -
että ne ihmeteot tulevat luonnostaan silloin, -
kun Jumala ne tahtoo meidän kauttamme tehdä.
Tuo tilanne, josta Jeesus sanoo, että jos joku janoaa, niin tulkoon.
Ja joka uskoo minuun, niin hänen sisimmästään on juokseva -
elävän veden virrat.
Siis tuo ajatusmaailman kokonaisuus.
Ja myös se sanavarasto, mikä ajatusmaailmoista lähtee tulemaan.
Ja onko käytösmalli sellainen kuin Jeesus olisi läsnä?
Aika usein me omin voimin alamme jollain tavalla soveltaa sitä, -
mitä ennen on tehty - rukoilematta.
Etsimättä sitä yhteyttä, josta Jeesus sanoo: -
"Minun omani kuulevat minun ääneni ja he seuraavat minua."
Meidän uskossa seuraamisemme perustuu monesti sanoihin -
ja opetuksiin Jumalan Sanasta, ristiinnaulitsemisesta, -
ylösnousemisesta. Nämähän ovat välttämättömiä uskon perusteita.
Ne sisältyvät meidän uskoomme niin, -
että vahvistumme siitä, jos kertaamme, kertaamme, kertaamme, -
koska usko on käytäntöä.
Rakas ystävä, miten Jeesus tulee meitä lähelle, -
aterioitsee meidän kanssamme, suo meille sen, -
että Hän on uskon kasvattaja?
Ei niin, että meillä täytyy olla tietyt systeemit: -
tietty määrä kokouksia viikossa tai kuukaudessa, -
vaan että se varsinainen Herran lä- heisyys, Herran kanssa kasvaminen -
olisi niin, että Hän voisi valtuuttaa meitä yhä todellisemmin -
jopa käyttämään niitä armoituksia, jotka Hän on suunnitellut meille.
Meillä on monesti esirukouksessa tullut esiin toiveita: -
"Minä haluaisin Jumalalta Pyhän Hengen lahjana sen ja sen."
Voi ystävä rakas, kun siinä on tämä uskossa kasvu, -
suhteen vahvistuminen, niin Jeesushan on se, joka valtuuttaa.
Hän toimii sinun ja minun kauttani juuri silloin, kuin näkee hyväksi, -
että palvelemamme ihminen on valmis tuon lahjan saamaan ja käyttämään.
Olemme ikään kuin: "Ilman minua et voi mitään tehdä."
Hänen äänensä kuuleminen -
tai jos on ilmestysmaailma alkanut avautua, -
- joillekin Herra tahtoo sen avata runsaana -
niin uskontilanteemme on se, että Hän voi operoida -
opettaessaan ja käyttäessään ainutkertaisella tavalla.
Se on valmis jokaisen uskovan kohdalla.
Mutta se tapa, jolla me etsimme sitä kasvua uskossa tai rohkaisua -
omassa avuttomuudessamme, jää sellaiseen muodollisuuteen.
Niin ja niin monta Sanan ja rukouksen iltaa, voi hyvänen aika!
Esirukoilija, julistaja, ehkä Sana tarttuu, -
mutta sitten esirukouksessa sairaan puolesta -
tai syntiä tunnustaessa tai ongelmia esille tuotaessa -
aikaa on korkeintaan 2-3 minuuttia/hlö.
Aivan puistattaa, kun ajattelee 50 vuotta Sanan ja rukouksen illoissa -
tai kotiseuroissa.
Useat toivovat, että heidän puolestaan rukoiltaisiin -
juuri niitä asioita, jotka nyt ovat ongelma.
Jeesus opettaa, että rukoiltaessa mennään kammioon ja suljetaan ovi.
Rukoillaan Isäämme salassa, ja Isä maksaa meille.
Tai "Seison ovella ja kolkutan. Jos joku avaa oven, -
niin minä aterioitsen hänen kanssaan ja hän minun kanssani."
Siis tuo kotonakin ääneen luettu Sana -
voi avautua niin, että yksi sanan- kohta - paitsi vahvistaa uskoa -
avaa aivan toisen näkökulman.
Nämä asiat ovat vuosien varrella olleet omassa kilvoituksessani -
hyvin hitaasti eteenpäin meneviä asioita.
Merkillisyys on siinä, -
että tässä ns. muodollisuuteen jääneessä toisensa kohtaamisessa -
- anteeksi nyt vaan, Sanan ja rukouksen illoissa muodollisuutta -
tehdään samoin ja odotetaan samoin.
Ehkä Sana tarttuu, jos se oli Hengessä etsittyä ja saatua.
Kaikessa tuntuu siltä, kuin Kristus-ruumis olisi ollut -
vähän heikoilla eväillä liikkeellä.
Usko Jeesukseen on aivan todellista.
Silti kirjain ja Henki yhdessä eivät olekaan saaneet tehdä eläväksi, -
niin että Jeesus valtuuttaisi.
Monet odottavat, miten Herra alkaisi heitä käyttää.
Jos suhteen kasvaminen on kesken, ei Hän voi valtuuttaa.
Ystävä rakas, jos me herätystä todellisuudessa ajattelemme, -
niin kuin Jeesus toi maan päälle Jumalan valtakunnan, -
Hän on tarkoittanut, että me samalla sisällöllä viemme -
Jumalan valtakuntaa eteenpäin, ja Hän tekee kauttamme, valtuuttaa.
Raamattukoulutus oli siis oikeastaan raamattukoulua näin.
Sinä ja Jeesus.
Mutta toisaalta myös: sinä ja toinen uskova.
Kotisivuillani olen kertonut 12 uskovasta, -
joiden kautta minun uskoni on kasvanut lähemmäksi Jeesusta.
Osa on suomalaisia, monet ulkomaalaisia.
Siis minulla on ehkä ollut enemmän mahdollisuuksia.
Näissä ulkomaalaisissa, joita olisi kyllä vielä useampiakin, -
on valtava uskon henki, ja armolahjat toimivat.
Kun keskustelet heidän kanssaan, -
niin heidän sanavarastossaan tulee Jumalan Sana usein esille.
He siis soveltavat Jumalan Sanaa siihen, mitä keskustellaan.
Ei niin, että se olisi tuputtamista, -
vaan se on juuri sen asian kirkastamista, mistä puhutaan.
Ei siis yläpuolelta, vaan niin kuin Herra itse heidän kauttaan -
avaisi tuon asian.
Silloin uskossa kasvu lähentää sillä lailla ihmeellisesti, -
että voi sanoa meidän olevan Hengessä hyvin lähellä toisiamme.
Sen Herran Sana vaikuttaa, siinä oleva Pyhä Henki vaikuttaa.
Se on siis aivan eri asia, kuin että julistus sisältää -
tavattoman paljon Jumalan Sanan kohtia, -
ja uskova yrittää muistaa tai asetella niitä sydämeensä.
Usein se unohtuu heti tilaisuuden jälkeen.
Ellei sitten käy niin kuin Jeesuksen aikana, -
että Jeesus puhui sen, mikä uskossa sulautui kuulijoihin.
Kuulijat olivat aivan ihmeissään. Henki tekee eläväksi.
Suhde Jeesukseen vahvistuu.
Ja nuo uskonnollisen maailman hylkäämät, -
syntiset ja sairaat halusivat tulla -
sisältäpäin rakennetuiksi Jumalan lapsiksi.
Sen he näkivät Jeesuksesta, Jeesuksen rakkaudesta -
ja samoin Hänen persoonansa ulottuvaisuudesta.
Hän tiesi, mitä ihmiset ajattelivat.
Oli hyvin erikoista tajuta, että se elävän veden virta -
Jumalan Hengessä oli niin voimakas Jeesuksella, -
että kun syntiset kuulivat totuuden, se muutti heitä.
Jeesus oli heillä tienä, totuutena ja elämänä.
Ystävä, tähän ns. totuttuun eri tilaisuuksien järjestämiseen, -
jossa tuntui, että saako Henki tehdä kuulijan eläväksi, -
niin siinä me olemme rukousten ja uudistusten mahdollisuus Jumalalle.
Vain yhdellä tavalla tuo todellinen tuli tarttuu Suomen kansaan, -
lähinnä varmaan ensin uskoviin ja uskoon tulleisiin.
Se voi tapahtua hyvin äkkiäkin, -
mutta varmemmin - ainakin 70 opetuslapselle -
se tapahtui niin, että Jeesus valtuutti.
Ja mikä siinä on niin merkillistä?
Täällä parhaan koululaitoksen maassa, kuten sanotaan, -
niin syytä varmaan on sanoa, -
että henkilökohtaista suhdetta Jumalaan ei yhteiskunta opeta.
Tietoa kyllä sen verran, kun on lupa uskontotunneilla -
tai muuten koululaisille ja opiskelijoille -
tuoda Sanaa Jeesuksesta tai Raamatun todellisuutta.
Vielä vähän uskontotunteja on.
Menneissä sukupolvissa niitä oli niin runsaasti, -
että monet saivat siitä koko yhteiskunnassa aivan eri asetelman.
Se perustui paljon enemmän Jumalan iankaikkisesti kestävään Sanan.
Silloin kasvatettiin kansaa juurtumaan.
Se oli yhtenäiskulttuurin aikana helpompaa, -
mutta nyt hallinto voi viedä yhteiskuntasysteemin -
vielä enemmän erilleen.
Jos uskonnolliset yhteisöt myös mukautuvat tähän, -
että Jeesus puuttuu, Pyhä Henki puuttuu, -
jos se aktiivinen suhde eli tämän päivän aihe -
Jeesus kasvattaa uskon suhteen, -
jotenkin vain häipyy sinne, -
että me olemme näin suunnitelleet ja ennen tehneet.
Tehdään suuria suunnitelmia, että näin toteutamme eri tilanteet.
Ystävä, Jeesus/Pyhä Henki, kaikki se, -
mikä löytyy tuossa suhteen vahvistumisessa, -
myös uskosta uskoon, kuten sanoin, niitä on monta, -
jotka ovat huomattavalla tavalla muuttaneet Jumalan avulla -
suhdettani Jeesukseen.
Siis Jeesus heidän kauttaan on muuttanut.
Nyt on tuollainen läheinen suhde.
Seuraavassa opintojaksossa kuulemme, -
mitä Jeesus puhuu uskovien yhteydestä -
ja yhteydestä itseensä Jeesukseen.
Ystävä, kun nämä asiat ovat ikään kuin jääneet hyllylle, -
niin ne on syytä löytää takaisin.
Jokaisessa herätyksessä kautta koko ihmiskunnan -
suhde Jeesukseen on avain.
Elävän veden virran Hän antaa sisimpämme uudistumiseksi, -
vahvistumiseksi, niin että Hän valtuuttaa -
viemään Jumalan valtakuntaa evankeliumin julistuksessa, -
ihmeteoissa, jotka todistavat, että Jumala on elävä.
Jeesus luo uutta Sanallaan, jonka Isän sydämeltä sai.
Jeesuksen seuraaminen olisi ainoa tapa päästä eteenpäin.
Meidän tulisi syventyä Herran kanssa -
ja samaa etsivien toisten uskovien kanssa.
Se ei ole vain pieni hengellinen hetki yhdessä. Ei totisesti!
Alkuseurakunnan uskovat viettivät yhteyttä paljon enemmän.
Vaikka nyt tänä päivänä päivittäin se on vähän mahdotonta, -
kuitenkin niin usein, että tämän maailman ja oman elämän kuviot -
eivät täyttäisi koko ajatusmaailmaa ja koko sydäntä.
Tuo uskosta uskoon kasvaminen on -
yhteistä normaalia elämää myös niin, -
että ovet ovat auki koteihin toinen toistensa luokse.
Se traditio, joka nyt on käynyt toteen kymmeniä vuosia, -
ei herätysten aikana, mutta silloin jos herätystä ei ole, -
niin se on vain se hengellinen tilaisuus. Hyvin vähän muuta.
Vaikka viestimillä voi soittaa ja kokea yhteyttä, -
niin reaaliyhteys on nyt melkein 1,5 vuotta ollut suljettuna -
monien kohdalla täysin.
Sitä eivät nämä striimaamiset todella korvaa!
Ei se, että katsomme monta tuntia päivässä hengellisiä ohjelmia -
ja välillä yritämme vähän itse rukoilla. Pois se.
Suhde Jeesukseen voi osittain kasvaa tai vahvistua, rohkaista, -
mutta mikään ei vie pois sitä, miten Jeesus oli kuuliainen, -
ja opetuslapset niiden monien vuosien aikana kokivat sen, -
että usko on elämää Herran kanssa.
Siinä saamme vahvistua.
Ystävä kallis, en ketään osoita sormella menneestä.
Saisin osoittaa itseäni yhtä lailla.
Tuo yhteys ei ole muotoa, vaan se on realismia.
Kun on tuo yhteys Herran Jeesuksen kanssa, -
että Hän saa kasvattaa uskon suhdetta, -
uskon alkajana ja kasvattajana, -
niin silloin viemme Jumalan valta- kuntaa eteenpäin niillä Sanoilla, -
joita Hän opettaa ja sillä Hengellä, joka tekee eläväksi.
Ystävä, me tiedämme, että se vei aikaa 3 vuotta - ylikin.
Sitten varmasti tuo yhteys, että he kuulivat Herran äänen.
Hän sanoo luvussa Johannes 10, -
että Hänen omansa kuulevat Hänen äänensä.
Se läheisyys voi kasvaa niin, -
että Hän todella rakkaudessaan vie meitä eteenpäin.
Rukoilkaamme.
Kiitos, Herra Jeesus, uskon alkaja ja kasvattaja, -
joka et ole sellainen kuin me ihmiset.
Sinä olet täysin uskollinen etkä jätä kesken alkamaasi työtä.
Tee meidät avoimiksi, että voit meitä rohkaista, kasvattaa.
Ja että Sinulla myös on tuo suhde meihin, -
että voit valtuuttaa Jumalan valtakunnan etenevän juuri niin, -
kuin Sinä tahdot. Aamen.
Tekstitys: Tuula-Riitta Virrankare